
זבחים צז ע"ב



טקסט הדף מנוקד



עַד שֶׁיִּבָּלַע בִּבְשָׂרָהּ


יָכוֹל נָגַע בְּמִקְצָת חֲתִיכָה יְהֵא כּוּלּוֹ פָּסוּל תַּלְמוּד לוֹמַר יִגַּע הַנּוֹגֵעַ פָּסוּל הָא כֵּיצַד חוֹתֵךְ אֶת מָקוֹם שֶׁבָּלַע בִּבְשָׂרָהּ וְלֹא בַּגִּידִין וְלֹא בָּעֲצָמוֹת וְלֹא בְּקַרְנַיִם וְלֹא בַּטְּלָפַיִם


יִקְדָּשׁ לִהְיוֹת כָּמוֹהָ הָא כֵּיצַד אִם פְּסוּלָה הִיא תִּפָּסֵל [וְאִם] כְּשֵׁרָה הִיא תֵּאָכֵל כֶּחָמוּר שֶׁבָּהּ


אַמַּאי וְנֵיתֵי עֲשֵׂה וְלִידְחֵי אֶת לֹא תַעֲשֶׂה אָמַר רָבָא אֵין עֲשֵׂה דּוֹחֶה אֶת לֹא תַעֲשֶׂה שֶׁבַּמִּקְדָּשׁ


שֶׁנֶּאֱמַר וְעֶצֶם לֹא תִשְׁבְּרוּ בוֹ רַבִּי שִׁמְעוֹן בֶּן מְנַסְיָא אוֹמֵר אֶחָד עֶצֶם שֶׁיֵּשׁ בּוֹ מוֹחַ וְאֶחָד עֶצֶם שֶׁאֵין בּוֹ מוֹחַ אַמַּאי נֵיתֵי עֲשֵׂה וְלִידְחֵי אֶת לֹא תַעֲשֶׂה אֶלָּא אֵין עֲשֵׂה דּוֹחֶה לֹא תַעֲשֶׂה שֶׁבַּמִּקְדָּשׁ


רַב אָשֵׁי אָמַר יִקְדָּשׁ עֲשֵׂה הוּא וְאֵין עֲשֵׂה דּוֹחֶה אֶת לֹא תַעֲשֶׂה וַעֲשֵׂה


אַשְׁכְּחַן חַטָּאת דְּמִתְקַדֶּשֶׁת בְּבִלּוּעַ שְׁאָר קָדָשִׁים מְנָלַן אָמַר שְׁמוּאֵל מִשּׁוּם רַבִּי אֱלִיעֶזֶר זֹאת הַתּוֹרָה לָעֹלָה וְלַמִּנְחָה וְלַחַטָּאת וְלָאָשָׁם וְלַמִּלּוּאִים וּלְזֶבַח הַשְּׁלָמִים


[לָעֹלָה] כִּי עוֹלָה מָה עוֹלָה טְעוּנָה כְּלִי אַף כֹּל טְעוּנָה כְּלִי מַאי כְּלִי אִילֵימָא מִזְרָק בְּשַׁלְמֵי צִיבּוּר נָמֵי כְּתִיב בְּהוּ וַיִּקַּח מֹשֶׁה חֲצִי הַדָּם וַיָּשֶׂם בָּאַגָּנֹת


אֶלָּא דְּסַכִּין וְעוֹלָה גּוּפַהּ מְנָלַן דִּכְתִיב וַיִּשְׁלַח אַבְרָהָם אֶת יָדוֹ וַיִּקַּח אֶת הַמַּאֲכֶלֶת וְהָתָם עוֹלָה הוּא דִּכְתִיב וַיַּעֲלֵהוּ לְעֹלָה תַּחַת בְּנוֹ


מִנְחָה מָה מִנְחָה אֵינָהּ נֶאֱכֶלֶת אֶלָּא לְזִכְרֵי כְהוּנָּה אַף כֹּל אֵינָם נֶאֱכָלִין אֶלָּא לְזִכְרֵי כְהוּנָּה מַאי הִיא אִי חַטָּאת וְאָשָׁם בְּהֶדְיָא כְּתִיב בְּהוּ כׇּל זָכָר בַּכֹּהֲנִים יֹאכְלֶנּוּ


וְאִי שַׁלְמֵי צִיבּוּר מֵרִיבּוּיָיא דִּקְרָא אָתֵי בְּקֹדֶשׁ הַקֳּדָשִׁים תֹּאכְלֶנּוּ כׇּל זָכָר יֹאכַל אֹתוֹ לִימֵּד עַל שַׁלְמֵי צִיבּוּר שֶׁאֵינָן נֶאֱכָלִין אֶלָּא לְזִכְרֵי כְהוּנָּה


תַּנָּאֵי הִיא




רש"י



 עד שיבלע. כגון המהתך שומן חטאת וסך ממנו צלי של שלמים ונבלע בו ומכאן אנו למידים (פסחים מה.) היתר מצטרף לאיסור בקדשים ואין ללמוד מכאן טעם כעיקר שאין זה טעם אלא ממש: תאכל כחמור שבה. שהרי יש בה עכשיו שני מינין וכחומר שבשניהם תיאכל: אמאי. תיפסל משום האי פורתא: ניתי עשה. דואכלו אותם דכשירה: ולידחי לא תעשה. דלא תאכל דפסולה ואע''ג דאיכא לא תעשה באכילת פסולין כדאמרינן בפסחים בכל שעה (דף כד.) כל שבקדש פסול בא הכתוב ליתן לא תעשה על אכילתו: ניתי עשה ולידחי. ניתי עשה דאכילת מוח דכתיב ואכלו את הבשר בלילה הזה: זאת התורה. הוקשו כולן זה לזה ללמוד זה על זה לכך הוקשו כולן לעולה דמה עולה טעונה כו': אי נימא מזרק. לקבלת דם ויליף מעולת סיני דכתיב וישלח את נערי בני ישראל וכתיב עולה התם: וישם באגנות. וכיון דהדור איתקוש כולהו לשלמים דכתיב ביה בהאי קרא וילפינן מינה לקמן בשמעתין (דף צח.) 

תוספות



 ניתי עשה ולידחי את לא תעשה. לאו אתאכל כחמור שבה פריך שתיאכל בלילה ולמחר כשלמים דהאידנא דה''ל נותר ואין עשה דוחה את ל''ת שיש בו כרת (יבמות ח.) אלא אאם פסולה היא תיפסל קאי דניתי עשה דאכילת קדשים ולידחי לאו דכל שבקדשים פסול בא הכתוב ליתן ל''ת על אכילתו [דקאי] (אי) נמי אשאר פסולין דליכא כרת כגון דנשחטה בלילה ולן דמה וחוץ למקומו (וחוץ לזמנו) וא''ת ומאי קושיא דלמא גזירת הכתוב הוא דאמר קרא יקדש להיות כמוה ויש לומר דקרא איכא לאוקומי בכשרה שתיאכל כחומר שבה עד הלילה ומיהו קשה דכי הוי לילה ניתי עשה ונדחה ונראה דקרא איכא לאוקומי בבישול קדשים וחולין כי מתני' ועוד דאם איתא דהכא לא דחי מאי חזית דילפת מכלאים בציצית דעשה דוחה את לא תעשה אדרבה נילף מהכא דלא דחי: ואחד עצם שאין בו מוח ואמאי ניתי עשה כו': בסוף כיצד צולין (פסחים פה.) דריש מדכתיב ועצם לא ישברו בו בפסח שני שאין ת''ל שהרי כבר נאמר ככל חוקת הפסח יעשו אותו אבל אי לאו קרא דפסח שני ה''א ואכלו את הבשר בלילה הזה בבשר שבתוך העצם ומה אני מקיים ועצם לא תשברו בו בעצם שאין בו מוח אבל עצם שיש בו מוח שובר ואוכל דיבא עשה וידחה לא תעשה והא דפריך הכא ואמאי ניתי עשה כו' הכי פריך כלומר מהכא נגמר דאין עשה דוחה לא תעשה בעלמא כי הכא אלא ודאי במקדש שאני ונ''ל דהכי פריך ניתי עשה כו' כמו בחולין ונוקי קרא דיקדש אם כשרה תיאכל כחומר שבה דשייך בה כרת אם היא נותר וקמ''ל דהיתר מצטרף לאיסור כדאיתא פרק אלו עוברין (שם מה.) ובפרק ג' מינין (נזיר לז:) ולא נוקים קרא לאם פסולה תיפסל דליכא אלא לאו ומשני גלי קרא גבי קדשים בעצם שיש בו מוח דלא דחי ולכך נילף קדשים מקדשים ולא נילף קדשים מחולין ברו''ך. וא''ת שאני הכא משום דאפשר לקיים שניהם דמנח גומרתא עילוייה ושקיל ליה מוח וי''ל. דרבא הכא לטעמיה דמפרש בסוף כיצד צולין (פסחים פד:) גבי אין נימנין על מוח שבקולית דלא אפשר בגומרתא משום פסידא דקדשים א''כ לא מקיים עשה דואכלו את הבשר בלילה הזה דא''א שלא ישרוף הגומרתא מעט מן המוח שבפנים ואפי' אביי שמפרש התם משום פקע לאו משום דס''ל דגומרתא אפשר בלא שריפת מוח אלא קסבר דמשום הפסד קדשים מועט כזה לא חיישינן מיהא אכתי קשה היכי אתי האי עשה ודחי לא תעשה הא בעידנא דמתעקר לאו דשבירת עצם לא מיקיים עשה דאכילה: והתם עולה הוא כדכתיב ויעלהו לעולה תחת בנו. תימה דהאי קרא דרשי' ליה לענין חולין בפ''ק דחולין (דף טז.) דאמרינן מנין לשחיטה שהיא בתלוש שנאמר ויקח את המאכלת ואומר ר''ת דגמרי ' נמי חולין מדכתיב לשחוט את בנו ולא כתיב לשחוט את העולה אבל כלי לא שייך למילף בחולין אלא בקדשים כשאר עבודות דבעו כלי שרת ומדכתיב ויקח דמשמע דבר תלוש ולא כתיב סכין דרשינן תלוש בחולין וכלי בקדשים מדהזכיר מאכלת דהוה מצי למכתב ויקח המחתך ואע''ג דהתם בחולין (ג''ז שם) דחי רבי חייא זריזותיה דאברהם קמ''ל הכא לא שייך לדחויי הכי דלענין מה שהביא דבר תלוש ולא סמך על מה שימצא צור וקנה מחובר שייך למימר דכתב קרא לאשמועינן זריזותיה אבל לענין מאכלת שהזכיר למה לי למכתב אי לאו לאשמועינן דעולה טעונה כלי: מה מנחה אינה נאכלת אלא לזכרי כהונה. ופריך בחטאת ואשם נמי כתיב כל זכר אלא לשלמי ציבור פירש בקונטרס הא דלא ילפינן זכרי כהונה מחטאת ואשם כדילפינן ממנחה משום דכתיב בתרוייהו גבי אכילת זכרים הוא קדש קדשים הוא דמשמע מיעוט הוא ולא אחר וקשה דבפרק איזהו מקומן (לעיל דף נה.) איכא תנא דיליף מהיקישא דחטאת מקרא דכתיב ועשיתם שעיר עזים [אחד] לחטאת ושני כבשים בני שנה לזבח שלמים מה חטאת לזכרי כהונה אף שלמי ציבור לזכרי כהונה הא לא קשיא מידי דההיא היקישא לא איצטריך למילתא אחריתי ועוד נראה לפרש דהיינו טעמא הכא דהיקישא דחטאת ואשם איכא לאוקומי למילתא אחריתי כדמפרש הכא לא מוקמינן לה לאכילת זכרים דכיון דאינו שוה בכל הנהו דכתיבי בקרא אבל מנחה על כרחין להכי אתיא דלא משכחת למלתא אחריתי: אף שלמי ציבור אין נאכלין אלא לזכרי כהונה. ושלמים דהאי קרא בכבשי עצרת קאי דקדש קדשים נינהו כל הכתובין במקרא זה ונראה דעל כרחין איירי נמי בשלמי נדבה דהא בפ''ק (לעיל דף ה:) נפקא לן מהאי קרא שלא לשמו ועוד בכולהו קרבנות דטעונין כלי מהכא נפקא לן: בקדש הקדשים תאכלנו כל זכר יאכל אותו וגו' לימד על זבחי שלמי ציבור כו'. האי קרא בפרשת קרח כתיב ואף על גב דזבחי שלמי ציבור לא כתיב התם כיון דכתיב בהאי קרא קדש יהיה לך וגבי כבשי עצרת כתיב בפרשת אמור אל הכהנים קודש יהיו לה' לכהן מסתברא דבדידהו מיירי וכן פירש בקונטרס ועוד ילפינן משום דאיקרו קדש קדשים כדילפינן לעיל בפרק איזהו מקומן (דף נה.) ובפרק שני דערכין (דף יא:) מדכתיב על עולותיכם ועל זבחי שלמיכם מה עולה קדשי קדשים אף זבחי שלמי ציבור קדשי קדשים: 

רש"ש

רש"י ד"ה עד שיבלע. כגון המהתך שומן כו'. כצ"ל:





הגהות יעב"ץ

גמ' אי חטאת ואשם בהדיא כתיב בהו כל זכר בכהנים יאכל אותה כל זכר בכהנים יאכלנו ואי כצ"ל:





פתח עינים

יקדש להיות כמוה וכו' אמר רבא אין עשה דוחה לא תעשה שבמקדש וכו' רב אשי אמר וכו'. ודברי התוס' ופסקי תוס' עמ"ש אנכי עפר דל בספרי הקטן דברים אחדים דף קל"ג ע"ב ושם הבאתי דברי הרב מופת הדור מהר"י בכר דוד בספרו הבהיר דברי אמת בקונטריסים דף נ"ו ודקדקתי בדבריו ע"ש באורך בס"ד:





צאן קדשים

רש״י ד״ה עד שיבלע כגון המחתך כו׳ כצ״ל:


בא״ד ומכאן אנו למידים היתר מצטרף לאיסור כו'. פי' דנאסר מקום הבליעה להיות כחומר שבה ש״מ אף היתר מצטרף לאיסור:


בא״ד ואין ללמוד מכאן כו'. ותמיה לי הא בהדיא מוכח במס' נזיר דף ל״ז ע״ב דילפינן מכאן לטעם כעיקר גם רש״י גופא מקיים שם הגירסא וכ״כ רש״י במסכת חולין דף צ״ט ע״א הגם שתוספות שם הקשו על גירסא זו אבל לפי מסקנא מקיים הגירסא לטעם כעיקר וכן כתב רש״י במסכת פסחים דף מ״ה ע״א וצ״ע:


ד"ה ונדחי ל״ת דלא תאכל דפסולה דאיכא ל״ת באכילת כו' כצ״ל:


תוס׳ ד"ה ניתי עשה כו' שתאכל כחומר שבה עד הלילה כו'. פירוש כגון שבישל שלמים דאתמול בקדרות דחטאת היום דרמינא עלייהו חומרא דחטאת לאסור לזרים לנשים ולעבדים וחומרא דשלמים עד הלילה וחטאת של היום זמן אכילתה עד למחר וכן פירשו תוס' בחולין דף צ"ט ע״א ובפסחים דף מ״ה ע״א:


בא״ד ומיהו קשה דכי הוי לילה ניתי עשה כו׳ כצ״ל. פי' אפילו אוקמא קרא בכשרה ותאכל כחמור שבה עד הלילה נמי קשה ניתי עשה ואכלו אותה ונדחה לא תעשה ויאכל בלילה אע״ג דהוי נותר אבל אין בו כרת דלאו זמן שריפה הוא דזמן שריפת שלמים ביום וכיון דלאו זמן שריפה אין בו כרת כדאמרינן לעיל דף נ״ו ע״ב וע״כ צ״ל דג״ה הוא ולפ"ז כיון דגלי קרא בכשרה ה״ה בפסולה נמי ומאי פריך דלמא גזירת הכתוב הוא. ומ״ו הב״ז מגיה דכי הוי לילה לא ניתי עשה וידחה כו' ואינו מן הצורך:


בא״ד ועוד נ״ל דהכי פריך דאם איתא דהכא כו' כצ״ל:


ד״ה ואחד עצם כו' ניתי עשה כו' תימא בסוף כיצד כו' כצ״ל:


בא״ד ועשו אותו דמשמע אבל אי לאו קרא כו' כצ״ל:


בא״ד ל״ת והשתא הא דפריך הכא כו' כצ״ל:


בא״ד במקדש שאני לפ״ז ועצם לא ישברו בו בפסח שני ל״ל ונראה לי דהכי פריך כו' כצ״ל. וכ״ה בס״י ובד״ח נדפס בצדו דמן ונראה לי כו' מקומה לעיל בד״ה ניתי עשה ואינה מן הצורך:


בא״ד דמנח גומרתה כו׳. פירוש והשורף בעצמות אין בו משום שבירת עצם וכל היכא דאפשר לקיים את שניהם לא אתי עשה ודחי ל״ת:


בא״ד דרבא לטעמיה כו' כצ״ל:


בא״ד אכתי קשה היכא ס״ד דאתי האי כו' כצ״ל:


ד״ה והתם עולה כו׳. בקדשים כשאר עבודות כו׳ כצ״ל:


בא״ד ומדכתיב ויקח ולא כתיב והכין דרשינן תלוש כו׳ כצ״ל:


בא״ד מדהזכיר מאכלת דהוה כו׳ כצ״ל:


בא״ד למה לי למכתב כו׳ כצ״ל:


ד״ה מה מנחה כו׳ כהונה כו' ופריך בחטאת ואשם בהדיא כתב כל כו' כצ״ל:


בא״ד שעיר עזים אחד כו׳ כצ״ל:


בא״ד לזכרי כהונה ונ״ל לפרש דהא לא קשיא מידי דהיינו טעמא הכא דלא ילפינן מהיקשא דחטאת ואשם דאיכא לאוקמי כו׳ כצ״ל:


בא״ד אבל היקישא דמנחה על כרחין כו' כצ״ל:


ד״ה אף כל אינה נאכלין אלא כו' כצ״ל:


ד״ה בקדש הקדשים כו' ובפרק שני דערכין כו' כצ״ל:

חק נתן

תוס׳ ד״ה ניתי עשה וכו׳ ומאי קושיא וכו' וי"ל דקרא איכא לאוקומיה בכשרה שתאכל כחומר שבה עד הלילה כצ״ל וגרסי כדגריס ר״מ שם בחולין דף צ"ט ומשמע דאיכא חומרא בשלמים דליכא בחטאת כגון דבישל שלמים דאתמול בקדירה דחטאת היום דרמינן עלייהו חומרא דחטאת לאסור לזרים לנשים ולעבדים וחומרא דשלמים שאין נאכלין אלא עד הלילה וחטאת של היום זמן אכילתה עד למחר כן פי׳ שם התוס׳ וק״ל:


בא״ד ומיהו קשה דכי הוי לילה ניתי עשה ונדחה לכאורה נראה דה״פ דמקשו אפילו אי אוקמת קרא בכשרה ותאכל כחמור שבהן עד הלילה אכתי קשה ניתי עשה דואכלו אותם ונדחה לא תעשה ויאכל בלילה וע״כ צ״ל דגזרת הכתוב היא א״כ לפ"ז כיון דגלי קרא בכשרה ה״ה בפסולה נמי דמאי שנא וא״כ מאי פריך ניתי עשה ונידחי ל״ת דילמא גזרת הכתוב הוא אבל לא יתיישב פי׳ זה דמאי מקשו דכי הוי לילה ניתי עשה ונידחי הא איכא כרת דנותר כדאיתא לעיל בפ׳ איזהו מקומן דף נ״ו ע"ב דאיתמר התם האוכל לאור שלישי חזקיה אמר פטור דלא אינתיק לשריפה ר׳ יוחנן אמר חייב דהא אידחי ליה מאכילה והילכתא כר׳ יוחנן דתניא כוותיה וכן פסק הרמב״ם ז״ל בפרק ה״י מהל׳ פסולי המוקדשין דין י׳ וא״כ לא אתי עשה ודחי ל״ת שיש בו כרת אבל הנראה יותר נכון הוא כמו שהגיה בספר הברה"ז וכצ״ל ומיהו קשה דכי הוי לילה לא ניתי עשה ונדחה ונראה וכו׳ כצ״ל וכוונתם להקשות דלכשרים אין צורך לגזרת הכתוב דיקדש דאי הוי לילה אז הוי נותר ותו לא דחי ליה העשה וע"כ דאפסולים קאי וגזרת הכתוב היא ומאי מקשה ניתי עשה וידחה ל״ת והשתא אכתי לא אסיק אדעתייהו דקרא לא אתי לאשמעינן אלא להיתר מצטרף לאיסור כמו שתירץ ר׳ ברוך לקמן אלא קס"ד דאתי לאשמעי׳ נמי דלא אתי עשה ודחי ל"ת ולכך קמקשו דלא איצטריך להכי וע״כ דאפסולים קאי ומאי מקשה הש"ס ודוק:


בא״ד ואחד עצים וכו׳ במקדש שאני ונ״ל דהכי פריך וכו׳ מונ״ל וכו׳ עד קדשים מחולין ברוך אין כאן מקומם ושייכי לסוף דיבור דלעיל מיניה ודוק:


בא״ד ומיהו קשה היכי אתי האי עשה ודחי ל"ת הא בעידנא דמיתעקר לאו דשבירת עצם לא מקיים עשה דאכילה ר״ל היכי ס״ד דאי לא הוה כתיב ועצם לא תשברו בו ה״א דאתי האי עשה ודחי ל״ת הא בעידנא וכו׳ וא״כ אמאי איצטריך ועצם לא תשברו ללמד דלא אתי עשה ודחי ל״ת בלאו האי קרא נמי ידענא דלא אתי עשה ודחי ל״ת משום דבעידנא דמיתעקר לאו לא מקיים עשה ולכך לא דחי ל״ת כדקי״ל בחולין ונ״ל ליישב קצת דאין ה״נ דלא איצטריך קרא לגופיה דהא בעידנא וכו׳ ואם אינו ענין לגופיה תנהו לשאר קדשים כמו הכא דבעידנא דמיתעקר לאו דכל שבקדש פסול הרי הוא בל תאכל מקיים עשה דואכלו אותם ולא אית לן קרא דלא דחי דיקדש איכא לאוקמי בבישול קדשים וחולין או להיתר מצטרף לאיסור כמ"ש התוס׳ ולכך איצטריך קרא דועצם לא תשברו בו דאם אינו ענין לגופיה דלא איצטריך כמ״ש התוס׳ תנהו לענין שאר קדשים כמו הכא דבעידנא דמיתעקר לאו דאכילת פסולים מקיים עשה דואכלו אותם וה״א דדחי לכך איצטריך ועצם לא תשברו בו ללמד דלא דחי באם אינו ענין לגופיה וכו׳ ודוק וראיתי כאן בפסקי תוס׳ שכתבו וז״ל אם א״א לקיים עשה בע״א לא בעיא בעידנא דמיתעקר לאו לקיים עשה עכ"ל ור"ל כמו הכא דא״א לקיים עשה דאכילת מוח דפסח דכתיב ואכלו את הבשר בלילה הזה בע"א דאף ע"י גומרתא א״א שלא ישרף מעט מן המוח כמ״ש התוס׳ הכא וכיון דא״א לקיים העשה בע״א ומתבטל העשה דאכילת מוח דפסח ואין לו קיום כלל ועיקר לא בעיא בעידנא וכו׳ ולכך אי לא כתיב ועצם לא תשברו בו ה״א דאתי עשה ודחי ל״ת ולא בעיא בעידנא וכו׳ לכך איצטריך ועצם לא תשברו בו לומר דלא אתי עשה ודחי ל״ת וטעמם ונימוקם עמם משום הא דילפינן דבעיא בעידנא וכו׳ הוא מכלאים בציצית דבשעת לבישה דמיתעקר לאו דכלאים מקיים מצות עשה דציצית והתם הוא דבעי׳ הכי משום דאין המצוה בטילה דאע״ג דאין יכולה להתקיים בטלית של פשתן יכולה להתקיים בטלית של צמר דאינו מחוייב לעשות טלית של פשתן ולכך בעיא בעידנא וכו׳ אבל אם היא בטילה וא״א לה להתקיים בע״א לא בעיא בעידנא וכו׳ ודוק:


ד״ה מה מנחה וכו׳ פי׳ בקו׳ הא דלא ילפינן וכו׳ הא לק״מ וכו׳ ר״ל דמהיקישא דזאת תורת העולה לא מצי למילף מה חטאת ואשם לזכרי כהונה וכו׳ כיון דכתיב בהו גבי אכילה זכרים מיעוטא ואיכא לאוקמי האי היקישא דחטאת ואשם למילתא אחריתי לכך לא מצי למילף מהאי היקישא זכרי כהונה אבל ההיא היקישא דועשית שעיר עזים וגו׳ דלא איצטריך למילתא אחריתי ע״כ אתיא לזכרי כהונה אף ע״ג דאיכא מיעוטא דאל״ה למאי אתיא וק״ל:


בא״ד ועוד נראה לפרש וכו׳ לא מוקמינן לה לאכילת זכרים כיון דאינו שוה בכל הנהו דכתיבי בקרא וכו׳ ר"ל דאכילת זכרים לא שייכא בעולה דכולה כליל אי נמי דשלמים דכתיבי בקרא איירי נמי בשלמי נדבה כמ״ש לקמן וכיון דהאי היקישא דזכרי כהונה אינו שוה בעולה ובשלמי נדבה ואיכא למימר דאתי למילתא אחריתי לא ילפינן מינה זכרי כהונה משא״כ היקשא דמנחה דלא משכחת למילתא אחריתי ודוק:

ברכת הזבח

חידושים


רש״י ד״ה עד שיבלע כו' ומכאן אנו למידים היתר מצטרף לאיסור כו׳. ר״ל מדנאסר מקום הבלע להיות כחומר שבה ש״מ דאף ההיתר הוא באיסור עצמו ק״ל:


תוס׳ ד״ה ניתי עשה כו׳ וחוץ למקומו ואם תאמר כו׳ (ותיבת חוץ לזמנו יש למוחקו דהא יש בו פסול כרת ק״ל) ומיהו קשה דאי הוי לילה ניתי עשה כו׳ נ״ל דכצ״ל דכי הוי לילה לא ניתי עשה וידחה ונראה כו׳ וכוונתם להקשות דלכשרים אין צורך לגזירת הכתוב דיקדש דאי הוי לילה אז הוי נותר ותו לא דחי לה העשה דואכלו ולא צריך ליקדש ובע״כ דאפסולי׳ קאי גזירת הכתוב כנ״ל ברור ודוק ולא ידעתי למה האריך בזה ודחק עצמו בדחוקים גדול בספר קרבן אהרן פ׳ צו דף י"ד ע״א ע״ש ובמ״ש יובנו גם דבריהם בדבור שאח״ז שכתבו והוי מוקמינן לה בכשירים ואפי״ה בעינן יקדש להיתר מצטרף כו׳ ודוק ועיין בזה עוד בספר הנ״ל:


ד״ה ואחד עצם כו׳ ונ״ל דהכי פריך וכו' (ר״ל המקשן דלעיל פריך אמאי וכו'):


ד״ה מה מנחה כו׳ וקשה דבפ׳ איזהו מקומן כו׳ הא לא קשיא מידי דההיא היקשא כו׳ (ר״ל אבל היקשא דחטאת ואשם בעי כאן למילתא אחריתי ק״ל):


הגהות


גמרא אחד עצם כו׳ מוח כו׳ אלא סכין (מיימוני פ״ד מהל׳ מעשה קרבנות). אינה נאכלים אלא לזכרים כו':


רש״י ד״ה אי נימא מזרק כו׳ בני ישראל וכתי׳ התם כו׳ בשמעתין מה שלמים כו' הד״א:


תוס׳ ד״ה ואחד עצם כו׳ קדשים מחולין ברו״ך וא״ת כו׳ לא מקיים עשה דאכילה הס״ד: ואח״כ ד״ה והתם עולה הוא כו' ולא כתב והכין דרשינן תלוש כו׳ כצ״ל:


ד״ה מה מנחה כו' למילתא אחריתי הס״ד: ואח״כ ד״ה אף שלמי כו׳ מהכא נפקא לן הס״ד: ואח״כ ד״ה בקדש הקדשים כו׳:

פנים מאירות

תוס׳ ד״ה ניתי עשה כו' בא הכתוב ליתן לא תעשה על אכילתו ואשאר פסולין כו׳ כצ"ל. וחוץ למקומו וחוץ לזמנו הב"ז מוחק וחוץ לזמנו דהא יש בו פסול כרת עכ״ל ולי נראה הואיל ואיתא בספרים יש לישבו דמיירי שחישב חוץ למקומו וחוץ לזמנו וכל שמחשבת המקום קדמה פסול ואין בו כרת אליבא דכ״ע כמו שאיתא בפ׳ כל הזבחים דף כ"ט ע"ב מיהו מ״מ שלא לצורך כתבו זה וק"ל:


בא"ד ומיהו קשה דאי הוי לילה ניתי עשה כו' כתב מ״ו הב"ז וז"ל נ״ל דכצ"ל דכי הוי לילה לא ניתי עשה וידחה ונראה כו׳ וכוונתם להקשות דלכשרים אין צורך לגזירת הכתוב דיקדש דאי הוי לילה אז הוי נותר ותו לא דחי ליה העשה דואכלו ולא צריך ליקדש ובע"כ דאפסולים קאי גזירת הכתוב כנ"ל ברור ודוק ולא ידעתי למה האריך בזה ודחק עצמו בדחוקים גדולים בספר קרבן אהרן פ׳ צו דף י"ד ע״א ע"ש ובמה שכתבתי יובנו גם דבריהם בדיבור שאחר זה שכתבו והוי מוקמינן לה בכשרים ואפ"ה בעי יקדש להיתר מצטרף לאיסור כו' ודוק עיין בזה עוד בספר הנ״ל עכ"ל והנה ספר קרבן אהרן לא היה לידי לעת זו אבל לא זכיתי להבין דברי מ״ו הב״ז במה שהגי׳ בדברי התוספות דכי הוי לילה לא ניתי עשה וידחה וכוונתם דלכשרים א״צ לגזירת הכתוב כו' ונפלאתי איך לא שת אל לבו במה שכתב בעצמו העתק התוספות דיבור שני דע"כ דאיצטרך להיתר מצטרף לאיסור דאף דברור דאין עשה דוחה לא תעשה שיש בו כרת מ"מ לא הייתי יודע שיחייב כאן בחצי זית היתר וחצי זית איסור דילפינן מכאן בפסחים דף מ״ה ובחולין דף צ״ט דהיתר מצטרף לאיסור וזה דבר שאי אפשר לאמרו ע"כ נראה לי דהתוספות דכתבו לעיל ויש לומר דקרא איכא לאוקמי בכשירה שתאכל כחומר שבהן כדגרסי בפסחים ובחולין והיינו אם נגע חטאת של היום בשלמים של אתמול דאסור לאכול חטאת רק עד הלילה ובלילה הוי נותר אבל אין נותר זה דומה לנותר של חטאת דזמן שריפתו ואכילתו באי' כאחד ומחייב כרת על אכילתו אבל בנותר זה דשלמים אם אכל בלילה לא מחייב כרת אלא שנפסל הבשר מלאכול וכן איתא בפ׳ איזהו מקומן דף נ"ו ע״ב האוכל לאור שלישי חזקיה אמר פטור דלא אינתק לשריפה ר׳ יוחנן אמר חייב דהא אידחי ליה מאכילה וחזקיה ור"י הלכה כחזקיה דהוא רבו דר"י ולדידיה דאין מחייב קרבן אשגגת נותר א"כ במזיד נמי פטור מכרת ואפשר אף דר״י דמחייב קרבן הני מילי בשוגג כיון דאיכא כרת בשם נותר אבל במזיד מודה דלא מחייב כרת דהא ממאי דמעטינן דלא נשרף בלילה מדכתיב ביום השלישי מהאי טעמא נמעט כרת ולפ״ז קושית התוספות כפשטיה ומיהו קשה דכי הוי לילה דאם שלמים של אמש נבלעו בחטאת של היום דאסור לאכול בלילה ניתי עשה דואכלו וידחה לא תעשה כל שבקודש פסול דהא ליכא כרת בנותר שלמים בלילה וליכא למימר גזירת הכתוב היא דיש לומר דקרא אתי היכא שבלע שלמים של היום בחטאת של היום דאסור לאכול ביום שני דהוי לא תעשה שיש בו כרת אלא ע״כ דמעטינן לגמרי מיקדש א"כ הדרה קושית התוספות לדוכתא ולכן כתבו ונראה דקרא איכא לאוקמיה בבישול קדשים וחולין דליכא עשה שם וק״ל:


ד״ה ואחד עצם שאין בו מוח כו׳ ונראה לי דהכי פריך ניתי עשה כו׳ כ"מ בחולין כו׳ והאי ונראה אינו מקושר כלל לפירושם דלעיל ונראה כוונתם דהא בדיבור דלעיל כתבו תירוץ אחרון דקושית המקשה דאם איתא דהני לא דחי מאי חזית דילפינן מכלאים כו׳ נילף מהכא דלא דחי ולפ״ז א״כ יקשה לפירושם דהכא לשתוק ועצם לא ישברו בפסח שני וע"כ ידענא דלא דחי דהא יקדש כתיב להיות כמוהו דאין עשה דוחה לא תעשה א״כ למה לא ילפינן בעלמא מכאן דאין עשה דוחה לא תעשה וע״כ צריכין אנו לומר דקדשים שאני ואנא ידענא דלא דחי גם בפסח בעצם שיש בו מוח ולכך כתבו הכא ונראה לי דהכי פריך ר״ל שאינו מוכרח לתירוץ דלעיל אלא דיש לישב דהייתי מוקי קרא לכשרים וקמשמע לן דהיתר מצטרף לאיסור וכל לא תעשה שאין בו כרת נדחה בפני עשה דואכלו את הבשר ולכך איצטרך הכא גבי פסח שני דלא דחי וע"כ דקדשים שאני וילפינן קדשים מקדשים דאין עשה דוחה לא תעשה אפילו שאין בו כרת וק״ל:


ד״ה מה מנחה אינו כו׳ ועוד נראה לפרש ר״ל תירוץ על קושית רש"י דהקשה הא דלא ילפינן זכרי כהונה מחטאת ואשם כדילפינן ממנחה על זה תירצו דהקישא דחטאת ואשם איכא לאוקמי למילתא אחריתא ולא מוקמינן לה לאכילת זכרים דכיון דאינו שוה בכל הנהו דכתיבי בקרא ר"ל דהאי דזבח השלמים ע"כ איירי נמי בשלמי נדבה כדמפרשי בדיבור שאחר זה אבל מנחה על כרחין להכי אתי וק"ל:

